jkorsvik/nowiki_second_scrape_merged huggingface dataset:
Arne Belinda

«Arne Belinda» er en norsk sang med den norske humortrioen Prima Vera, opprinnelig utgitt 1. desember 1978 på musikkalbumet Brakara (RCA Victor PL 40029). Sangen ble innspilt 31. juli–3. august 1978 i Roger Arnhoff Studio i Oslo. Jonas Fjeld Band var musikere. Brakara ble nylansert på CD i august 2001.Opprinnelig satte humorgruppa en ny tekst til Erik Byes «Anna Lovinda». Det var meningen at den skulle være med på albumet Prima Vera (1977), men Bye nektet det. Prima Vera beholdt kompet fra 1977, men omskrev så melodilinjen i 1978, slik at gruppa kunne krediteres som komponist, men ikke mer enn at en kunne gjenkjenne melodien.Teksten handler om Kaptein Stunt og hans «stumme» papegøye: Arne Belinda. I den talte innledningen forteller Mathisen at kaptein Stunt ikke ville innse at han måtte leve resten av sitt liv i ensomhet og engasjerte to av sine letteste og nærmeste matroser til å overta papegøyens plass. Kapteinen spør hva Arne Belinda vil ha og matrosene svarer: «Pølse med lompe», hvorpå kapteinen sier: «Pølse med lompe? Å fy, for en nebbete fugl».
Tom Mathisen imiterer Erik Bye som kapteinen, mens Teigen og Falsk er matrosene. I NRK programmet Det er Norge som er bra! (sendt 12. januar 1980) var rollene mellom medlemmene det samme da sangen ble fremført. Mathisen sang etter playback. Programmet Det er Norge som er bra! ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.
Finn fram lommetørklene folkens, for her kommer en sang som er utrolig sørgelig. Det sørgelige er selvfølgelig at den er med på platen.!

I 1948 spilte Jane Wyman tittelrollen som en døvstum pike i filmen Johnny Belinda, som kanskje har inspirert til papegøyens navn.


== Andre utgivelser ==
Best of Ebba – (utgitt 15. januar 1981)
Absolute Prima Vera – (utgitt januar 1994)
Prima Vera (a)live – (konsertfilm utgitt oktober 2001 – et lite utdrag er med i medleyen «Rest of the best». Her står Falsk og Teigen med hver sine fuglebur over hodet og sier «Pølse med lompe».)
Det beste fra Prima Vera – (utgitt 20. juni 2016)


== Referanser ==
Abel Schrøder d.e.

For andre personer med samme navn, se Abel Schrøder.Abel Schrøder den eldre (født før 1583, død 1602 i Næstved) var en dansk billedskjærer. Han hadde sannsynligvis innvandret fra Nederlandene eller Nordtyskland. Han hadde billedskjærerverksted i Næstved. 
Abel Schrøder den eldre utførte flere arbeider for Christian IV, men en stor del av disse er forsvunnet.


== Verk ==
Altertavle i Skt. Peders kirke i Næstved (1583-84, restene av denne er satt inn i Skelby altertavle)
Kakkelform med fortunarelieff (1585)
Korgitter i Skt. Peders kirke i Næstved (ca.1602, ferdigstilt etter hans død av enken Maren Abels og svennene på verkstedet)
Arbeid til 500 daler for Christian IV til Sparepenge ved Frederiksborg slott (forsvunnet)
Ukjente arbeider for kongen som ble satt i et kapell i Roskilde domkirkeTilskrivninger: 

Herskapsstoler i Kongsted kirke (1586)
Altertavle i Magleby kirke på Møn (1598)
Prekestolene i Fodby kirke og Skt. Mortens kirke i Næstved (1602)
15 panelfriser på Lystrup (1580-årene)


== Kilder ==
Abel Schrøder den eldre hos Weilbachs kunstnerleksikon
Samantha Who?

Samantha Who? er en amerikansk komiserie som gikk på ABC fra 2007 til 2009.  
I Norge ble den sendt på TV 2. 


== Handling ==
Seriens hovedperson, Samantha Newly (spilt av Christina Applegate), er en 30 år gammel daglig leder i et eiendomsutviklingsbyrå. Hun har hukommelsestap etter en bilulykke. Etter at hun våkner opp fra koma finner hun i løpet av serien ut at hun har vært både selvopptatt, egoistisk og lite hyggelig før ulykken. Hun bestemmer seg derfor for å bli en bedre datter for sine lettere dysfunksjonable foreldre, Howard (Kevin Dunn) og Regina (Jean Smart). Hun vil også være en bedre venn for sin selvopptatte venn Andrea (Jennifer Esposito), og velmenende venn Dena (Melissa McCarthy). I tillegg forsøker hun å reparere forholdet til sin av-og-på-ex-kjæreste, Todd (Barry Watson). Den som setter serien i et perspektiv, fra "gamle Sam" til "nye Sam" er dørvakten Frank (Tim Russ).


== Rolleliste ==
Christina Applegate – Samantha Newly
Jennifer Esposito – Andrea Belladonna
Kevin Dunn – Howard Newly
Melissa McCarthy – Dena
Tim Russ – Frank
Barry Watson – Todd Deepler
Jean Smart – Regina Newly


== Referanser ==


== Eksterne lenker ==
(en) Samantha Who? på Internet Movie Database
Mitt skattkammer

Artikkelen er om bokverket Mitt skattkammer (1956). Se annet sted for bruktbutikken med samme navn i OsloMitt skattkammer er et barnebokverk i ti bind med oversatte tekster av forfattere fra hele verden. Serien ble utgitt av Teknisk forlag, første gang i 1956. Det kom senere flere nyutgivelser.
Oversettelsene var ved Åke Fen. I redaksjonen var Olaf Coucheron, Gunnar Oxaal, Alf Prøysen, Aimée Sommerfelt, Jo Tenfjord og Dagny Wennesland. Sistnevnte var bibliotekar i Kongsberg.Hvert bind hadde 175 sider. Bind 1 var for de minste, bind 10 var for de eldste barna. Hvert bind hadde også en tematisk fellesnevner, for eksempel handlet alle historiene i bind 5 Noahs ark om dyr.  Bindene hadde blått omslag i begynnelsene, senere ble bokbindet gult. I 1974 kom de med rødt omslag.
Prisen i 1958 var  170 kroner kontant og de resterende 180 kroner på avbetaling. I stedet for å kjøpe alle bindene samtidig kunne man kjøpe bare halvparten (fem bind) til 95 kroner kontant og 100 på avbetaling.


== Verkets ti bind ==


== Digitale utgaver ==
Mitt skattkammer, alle bind tilgjengelig online fra Nasjonalbiblioteket


== Referanser ==
Falseuncaria

Falseuncaria er en delgruppe av viklere (Tortricidae) som hører til slektsgruppen praktviklere (Cochylini) i underfamilien Tortricinae. Det er kjent sju arter på verdensbasis, to av dem er funnet i Norge.


== Utseende ==
Middelsstore (vingespenn hos de norske artene 12-15 millimeter), grå eller brune viklere med forholdsvis smale vinger.


== Levevis ==
Disse viklerne har gjerne larver som utvikler seg på blomster eller frøkapsler hos ulike urter. Det ser ut til at samme art kan bruke et spekter av ulike vertsplanter fra forskjellige familier.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
Underfamilien Tortricinae
Stammen praktviklere, Cochylini
Slekten Falseuncaria Obraztsov & Swatschek, 1960  – to arter i Norge
smalbåndpraktvikler, Falseuncaria degreyana (McLachlan, 1869)
bredbåndpraktvikler, Falseuncaria ruficiliana (Haworth, 1811)
Arter som ikke er funnet i Norge, i alfabetisk rekkefølge:
Falseuncaria aberdarensis Aarvik, 2010 – nylig beskrevet fra Kenya
Falseuncaria brunnescens Bai Guo & Guo, 1996
Falseuncaria kaszabi Razowski, 1966
Falseuncaria lechriotoma Razowski, 1970
Falseuncaria rjaboviana Kuznetzov, 1979


== Kilder ==
Fauna Europaea Web Service (2004) Fauna Europaea version 1.1, www.faunaeur.org
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider.


== Eksterne lenker ==
(en) Falseuncaria i Encyclopedia of Life 
(en) Falseuncaria i Global Biodiversity Information Facility 
(no) Falseuncaria hos Artsdatabanken 
(sv) Falseuncaria hos Dyntaxa 
(en) Falseuncaria hos Fauna Europaea 
(en) Falseuncaria hos NCBI 
(en) Kategori:Falseuncaria – bilder, video eller lyd på Wikimedia Commons 
Falseuncaria – detaljert informasjon på Wikispecies 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Webfarger (websikker)


== Websikre farger ==
De 216 fargene som inneholder heksadesimalene 00, 33, 66, 99, CC og FF (som tilsvarer RGB-verdiene 0, 51, 102, 153, 204 og 255) betegnes som websikre.
Skyggeviklere

Skyggeviklere (Eana spp.) er en slekt av sommerfuglfamilien viklere (Tortricidae) som hører til undergruppen Tortricinae. Det er beskrevet 36 arter på verdensbasis, fire av disse forekommer i Norge inkludert arten gul skyggevikler (Eana osseana) som kanskje er Norges tallrikeste vikler.


== Utseende ==
Relativt store og kraftige (vingespenn for de norske artene 16-27 millimeter), blekt fargede viklere. De kan minne om familien gressmott (Crambidae) utseendemessig.


== Levevis ==
Disse artene har larver som lever på bakken i et silkerør. Disse larvene kan ete mange slags planteføde, også moser og gress, som er ganske uvanlige fødeplanter for viklere.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
Underfamilien Tortricinae
Stammen Cnephasiini – 13 arter funnet i Norge
Slekten skyggeviklere, Eana Billberg, 1820  – fire arter i Norge
gul skyggevikler, Eana osseana (Scopoli, 1763)
sølvskyggevikler, Eana argentana (Clerck, 1759)
praktskyggevikler, Eana penziana (Thunberg, 1791)
bueskyggevikler, Eana incanana (Stephens, 1852)
Arter som ikke er funnet i Norge, i alfabetisk rekkefølge:
Eana agricolana (Kennel, 1919)
Eana andreana (Kennel, 1919)
Eana antiphila (Meyrick, 1913)
Eana biruptana (Oberthür, 1922)
Eana canescana (Guenee, 1845)
Eana caradjai Razowski, 1965
Eana clercana (Joannis, 1908)
Eana cottiana (Chrétien, 1898)
Eana cyanescana (Réal, 1953)
Eana derivana (Laharpe, 1858)
Eana dominicana (Kennel, 1919)
Eana filipjevi (Réal, 1953)
Eana freii (Weber, 1945)
Eana georgiella (Hulst, 1887)
Eana herzegovinae Razowski, 1959
Eana idahoensis Obraztsov, 1963
Eana incognitana Razowski, 1959
Eana incompta Razowski, 1971
Eana italica (Obraztsov, 1950)
Eana jaeckhi Razowski, 1959
Eana joannisi (Schawerda, 1929)
Eana maroccana Filipjev, 1935
Eana nervana (Joannis, 1908)
Eana nevadensis (Rebel, 1928)
Eana pallifrons Razowski, 1958
Eana rundiapicana Razowski, 1959
Eana samarcandae Razowski, 1958
Eana schonmanni Razowski, 1959
Eana similis Razowski, 1965
Eana tibetana (Caradja, 1939)
Eana vetulana (Christoph, 1881)
Eana viardi (Réal, 1953)


== Kilder ==
Fauna Europaea Web Service (2004) Fauna Europaea version 1.1, www.faunaeur.org
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider.


== Eksterne lenker ==
(en) Skyggeviklere i Encyclopedia of Life 
(en) Skyggeviklere i Global Biodiversity Information Facility 
(no) Skyggeviklere hos Artsdatabanken 
(sv) Skyggeviklere hos Dyntaxa 
(en) Skyggeviklere hos Fauna Europaea 
(en) Skyggeviklere hos NCBI 
(en) Kategori:Eana – bilder, video eller lyd på Wikimedia Commons 
Eana – detaljert informasjon på Wikispecies 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Webfarger (sortert etter navn)


== Fargenavn ==
Noen utvalgte farger (X11-webfarger) kan oppgis med fargens engelske navn. Her er de oppstilt alfabetisk:
Webfarger (sortert etter farge)


== Fargenavn ==
Noen utvalgte farger (X11-webfarger) kan oppgis med fargens engelske navn. Her er de gruppert etter farge:
Kokt ask igjen

«Kokt ask igjen» er en coverlåt med den norske humortrioen Prima Vera, opprinnelig utgitt 1. desember 1978 på musikkalbumet Brakara (RCA Victor PL 40029). Sangen ble innspilt 31. juli–3. august 1978 i Roger Arnhoff Studio i Oslo. Jonas Fjeld Band var musikere. Brakara ble nylansert på CD i august 2001.Originalen heter «Let's Twist Again» og ble skrevet av Kal Mann og Dave Appell. Den var opprinnelig en hit for Chubby Checker i 1961.Tom Mathisen imiterer landsfaderen Einar Gerhardsen. I 1970-årene var askavkok populært i Norge.

«Please ask me» er et gammelt Hemoridsk uttrykk. Her får vi høre den frie og stemningsfylte norske tolkningnen av denne over flere tusen år gamle operrasjonssangen som ble sunget av kirurger verden over i trange tider. Sangeren er for anledningen utleid av Norsk trelastforening i intimt samarbeid med det internasjonale Podagrainstituttet ved Spitsbergen i Juni i fjor.

Kompbandet Jonas Fjeld Rock'n'Rolf Band ga for øvrig ut en versjon av «Let's Twist Again» i 1973.5. mai 2018 ble underholdningssprogrammet/spørsmålsleken Tidsbonanza - 1978 sendt på NRK1. Et av spørsmålene tok for seg askavkok og «Kokt ask igjen» ble spilt i bakgrunnen. Tom Mathisen var en av deltagerne i dette programmet.


== Referanser ==
High Speed Packet Access

High Speed Packet Access (HSPA) er en sammenslåing av High Speed Upload Packet Access (HSUPA) og High Speed Download Packet Access (HSDPA) og er en utvidelse av WCDMA protokollene.
Det har senere kommet en utvidelse av HSPA som kalles Evolved HSPA eller HSPA+, denne standarden ble ferdigstilt i 2008 og lanseringen begynte i 2010
HSPA støtter opp til 21 Mbit/s nedlastningshastighet og opp til 5,8 Mbit/s opplastningshastighet sammtidig som den senker svartiden (latency) og øker nedlastningskapasiteten med nesten fem ganger og opplastningskapasisteten med nesten to ganger i forhold til det originale WCDMA-standarden.
HSPA har allerede blitt installert på over 200 nettverk hos 80 telefonopperatører Juni 2010 tall.
Noen nettverk som ennå ikke har HSPA, men kun 3G(WCDMA) kan få HSPA ved å oppgradere programvaren på senderen. 


== Se også ==
High Speed Download Packet Access – HSDPA
High Speed Upload Packet Access – HSUPA
Herr Bengts hustru

Herr Bengts hustru er et skuespill fra 1882 i fem akter av August Strindberg. Det er et historisk drama med handlingen lagt til reformasjonstiden, men mange bedømmere har ansett den historiske dimensjonen å være av underordnet betydning, og heller valgt å se stykket som et innlegg i den samtida debatten om ekteskapet, med Ibsens Et dukkehjem som det viktigste referansepunktet. 


== Referanser ==


== Kilder ==
August Strindberg; Torbjörn Nilsson (red.) (2002). Samlade verk, del 11: Tidiga 80-talsdramer. Stockholm: Norstedt. ISBN 91-1-300984-2. 


== Eksterne lenker ==
Les om mottagelsen av Herr Bengts hustru og førsteutgaven hos Dramawebben
Real Federación Española de Fútbol

Real Federación Española de Fútbol (RFEF) er Spanias fotballforbund. Forbundet holder til ved anlegget La Ciudad del Fútbol (=fotballbyen) i Las Rozas utenfor Madrid. Forbundet ble først grunnlagt i 1909 som Federación Española de Clubs de Football, før det i 1913 skiftet til det nåværende navnet. Fotballforbundet har selv direkte organisatorisk ansvar for samtlige landslag på herre- og damesiden, inkludert futsal. RFEF har også ansvaret for de tre høyeste seriene Primera División (også  kalt La Liga), Segunda División og Segunda División B på herresiden og de to øverste, Superliga Femenina og Liga Nacional Femenina på kvinnesiden. I tillegg er de også ansvarlig for de to fotballmesterskapene Copa Federación de España (menn) og Copa de la Reina (kvinner). 
Ángel María Villar er nåværende president, og han har vært det siden 1988. Under ham har Spanias herrelandslag i fotball vunnet EM og VM, og også kvinnelandslaget har hatt en stor sportslig utvikling. 


== Presidenter ==


== Se også ==
Spanias herrelandslag i fotball
Spanias kvinnelandslag i fotball


== Eksterne lenker ==
Offisielt nettsted 
(en) Royal Spanish Football Federation – kategori av bilder, video eller lyd på Commons 
Spania Arkivert 10. desember 2018 hos Wayback Machine. på FIFAs hjemmeside
Spania på UEFAs hjemmeside
Innisfail (Queensland)

Innisfail er en by i nordlige delen av Queensland i Australia. Det er det største tettstedet langs Cassowary Coast og er kjent for sukker- og banandyrking i tillegg til å være Australias våteste sted. I mars 2006 ble Innisfail kjent som stedet Syklonen Larry traff land.


== Historie ==
Før europeisk kolonisering var området bosatt av Mamu-folket.
Den første europeiske innblandingen i området var i 1872 i form av skipbrudne fra skipet «Maria». Det ble organisert et søk etter gjenlevende skipbrudne og for å straffe de lokale aboriginene. I 1879 kom de første sukkerplantasjene, grunnlagt av en ire, som oppkalte stedet etter et alternativ navn for Irland, Innisfallen.


== Referanser ==
Innisfail

Innisfail kan vise til:

Innisfail (Queensland), by i Australia
Innisfail (Alberta), by i Canada
Inisfail, et annet navn for Irland
Innisfil (Ontario), en by i Canada
Max Lang

Max Lang (født 1982) er en tysk animatør og tegner. 
Lang er utdannet ved Filmakademie Baden-Württemberg i Tyskland. Han har jobbet med animasjon for Studio Soi, før han fikk sin kommersielle regidebut med Gruffalo (2009), sammen med Jakob Schuh, en 30 minutters animasjonsfilm basert på Julia Donaldson sin barnebok med samme navn.
Sammen med Schuh ble Lang nominert både til en BAFTA og en Oscar for beste animerte kortfilm for filmen.


== Referanser ==


== Eksterne lenker ==
(en) Max Lang på Internet Movie Database 
(fr) Max Lang på Allociné 
(en) Max Lang på AllMovie 
(en) Max Lang hos The Movie Database
Jakob Schuh

Jakob Schuh (født 1959) er en tysk tegnefilmskaper.
Mellom 1996 og 2003 studerte Schuh regi og animasjon ved Filmakademie Baden-Württemberg, samtidig som han i 1996 deltok på Internationale Sommerakademie fuur Bildende Kunst Salzburg og i 1997 studerte maling og eksperimentell animasjon ved Universität für angewandte Kunst Wien.
Schuh har drevet med animasjonsfilm siden 1995, og siden 2003 har han vært medeier i Studio Soi.
Schuh ble, sammen med Max Lang,  nominert både til en BAFTA og til Oscar for beste animerte kortfilm for filmen Gruffalo (2009), en 30 minutters animasjonsfilm basert på Julia Donaldson sin barnebok med samme navn.


== Referanser ==


== Eksterne lenker ==
(en) Jakob Schuh på Internet Movie Database 
(da) Jakob Schuh på Filmdatabasen 
(en) Jakob Schuh på AllMovie 
(en) Jakob Schuh hos The Movie Database
Frederic Francois-Marsal

Frederic Francois-Marsal (født 16. mars 1874 i Paris, Frankrike, død 20. mai 1958 i Gisors) var en fransk politiker og midlertidig president under den tredje franske republikk.
Han satt i en kortere periode som statsminister i 1924. I hans periode som statsminister satt han også i to dager (fra 11. til 13. juni 1924) som fungerende president for den franske republikken mellom oppsigelsen av den tidligere presidentern Alexandre Millerand og før valget av Gaston Doumergue som Frankrikes neste president.


== Referanser ==
Hans Andersen Foss

Hans Andersen Foss (født 25. november 1851, død 9. juli 1929) var en norskamerikansk forfatter, journalist og avholdsforkjemper.
Han ble født på Modum, men emigrerte til USA i 1877. Fra 1888 til 1893 redigerte han en norskspråklig avis, Nordmanden, i Gran Forks, Nord-Dakota, senere flyttet han til Minot i Nord-Dakota. Han skrev en rekke romaner, som først ble trykt som føljetonger i Nordmanden, men senere ble utgitt i bokform. De best kjente er Husmands-gutten: En Fortælling fra Sigdal (utgitt i Decorah, Iowa i 1885) og Kristine Valdresdatter som kom ut i Decorah. Begge romanene ble også svært populære i Norge og Kristine Valdresdatter ble filmatisert i 1930 i Norge. Sangen «Det vinker til meg i denne kveld» ble en populær sang i sin tid.


== Selektiv bibliografi ==
Husmands-gutten. En fortælling fra Sigdal (Decorah, Iowa:. DP 1885
Livet i Vesterheimen (Decorah: AP 1886.
Den amerikanske sedan (Grand Forks, North Dakota:. AP 1889)
Hvide slaver. En sosial-politisk skildring (Grand Forks, North Dakota: 1892)
Allehaande (Minneapolis, MN:. Scandinavian-American Publishing Assn 1907)
Valborg (Decorah, Iowa: DP 1927.)


== Referanser ==


== Eksterne lenker ==
Hans A. Foss - Norsk biografisk leksikon
Hans Andersen Foss - Store norske leksikon
Hans Andersen Foss - Findagrave.com
Read North Dakota - Hans A. Foss
Michael Knutsen

Michael Knutsen (født 12. oktober 1863 på Vigra, død 17. september 1948) var en norsk skipsreder, bystyrerepresentant i Ålesund og en av grunnleggerne til kullgruvedrift gjennom Kings Bay kullkompani i Ny-Ålesund.
Knutsen startet i 1901 fiskeriselskapet «AS Skjerva», et fiske- og selfangstrederi som også drev omfattende handel med fiske- og fangstprodukter. Han fikk stadig bygget flere fiskedampskip og selfangstskuter og i 1915 var «AS Skjerva» et av Ålesunds store fiske- og fangstrederier. På folkemunne i Ålesund ble han på den tiden omtalt som «Skjervakongen».
Michael Knutsen vokste opp og arbeidet på farsgården på Vigra. I 1883, i en alder av 19 år, utvandret han til Amerika hvor han bosatte seg i Tacoma og arbeidet på skipsverft  i 12 år. I 1890 giftet han seg med Othilie Andersson fra Gullskogen ved Drammen. I 1895 var han blant pionerene som dro inn i Alaskas villmark som gullgraver. Etter tre år var han blant de få som fant gull. Høsten 1898 dro familien tilbake til Norge og Ålesund.
Jules Armand Stanislas Dufaure

Jules Armand Stanislas Dufaure (født 4. desember 1798 i Saujon i  Charente-Maritime i Frankrike, død 28. juni 1881 i Rueil-Malmaison nær Paris) var en fransk statsmann og politiker. 


== Liv og virke ==


=== Bakgrunn ===
Dufaure var sønn av marineoffiseren Pierre Stanislas Dufaure som også ble borgermester i Grézac (Charente-Maritime, den gang var dette departementet Charente-Inférieure, og hans hustru Catherine de Chal.
Han fikk videregående skolegang hos oratorianerne fra Vendôme (dette i samme tidsperiode som Honoré de Balzac), og studerte så jus i Paris. 


=== Advokat ===
Han ble advokat og ble innskrevet ved domstolene både i Saintes og i Bordeaux (1820). Han begynte på sin karriere som advokat i Bordeaux. 


=== Politiker ===
Han forlot advokatpraksisen til fordel for politikk, og i 1834 ble valgt inn som varamedlem i depurtertkammeret for Det liberale parti. 
I 1839 ble han minister for offentlige arbeider i Nicolas-Jean Jean-de-Dieu Soults regjering, og han lyktes i å rydde av veien en rekke hindringer som lenge hadde sinket en rask jernbanebygging i Frankrike.Dufaure ble en av lederne for den politiske opposisjonen i 1840. Etter utbruddet av revolusjonen i 1848 aksepterte han den nye franske republikk, og sluttet seg til de mer moderate republikanerne.
I general Louis-Eugène Cavaignacs kabinett fra juni til desember 1848 og så fra juni til oktober 1849 var han innenriksminister. Han trakk seg etter Cavaignacs nederlag i presidentvalget. 
Under det andre keiserdømme under Napoléon III trakk Simon seg tilbake fra det politiske liv, og praktiserte som advokat i Paris. I 1863 ble han medlem av det franske akademi. Han sluttet vennskap med Adolphe Thiers og bidro som moderat anfører for venstre-sentrum fra 1871 til befestigelsen av den unge tredje republikk.I 1876 ble han valgt som konservativ senator på livstid.


=== Statsminister ===
I mars 1876 ble Dufaure utnevnt av president Patrice de Mac-Mahon til statsminister. Hans regjering, «Gouvernement de trêve», hadde intet stabilt flertall i deputertkammeret, slik at Dufaure fratrådte allerede i desember 1876. Ett år etter fikk han, etter at statsminister Gaëtan de Grimaudet de Rochebouët var blitt fjernet av president Mac-Mahon i desember 1877, på nytt i oppdrag å danne regjering.
Dufaure bidro ved sin moderate og omtenksomt utformede regjeringspolitikk vesentlig til å befestige det parlamentariske system, og på en måte som han mente harmonerte best med forfatningen. Etter at presidenten fratrådte gikk også Dufaure av, den 30. januar 1879. Den nye statsminister ble William Henry Waddington.
Som statsminister satt han også som fungerende president i den franske republikk i enkelte kortere perioder.


== Referanser ==


== Litteratur ==
La Prodigieuse Histoire de la Bourse, av Alfred Colling, i Société d'éditions économiques et financières, Paris, 1949.
Georges Picot, M. Dufaure. Sa vie et ses discours, Paris, Calmann-Lévy, 1883.
Yvert Benoît (dir.), Premiers ministres et présidents du Conseil. Histoire et dictionnaire raisonné des chefs du gouvernement en France (1815-2007), Paris, Perrin, 2007, 916 p.